钦定古今图书集成/明伦汇编/家范典/第039卷 > 礼记 > 《文王世子》
## 钦定古今图书集成/明伦汇编/家范典/第039卷 > 礼记 > 《文王世子》

凡三王教世子必以礼乐，乐所以修内也，礼所以修
外也，礼乐交错于中，发形于外，是故其成也怿，恭敬
而温文

〈陈注〉修内者消融其邪慝之蕴，修外者陶成其恭肃之仪。礼之修，达于中；乐之修，达于外，所谓交错于中也。有诸中必形诸外，故其成也怿。此“怿”字与《论语》“不亦说乎”之说相似。既有恭敬之实德，又有温润文雅之气象，礼乐之教大矣。